User:AMOL1615/sandbox

व्ही. के. विस्मया
=== वेलुवा कोरोथ विस्मया (जन्म १४ मे १९९७) ही एक भारतीय धावपटू आहे, ती ४०० मीटर धावण्याच्या शर्यतीत प्रवीण आहे. २०१८च्या आशियाई गेम्समध्ये सुवर्णपदक जिंकणाऱ्या भारतीय महिलांच्या ४×४०० मीटर रिले संघाचा ती भाग होती. २०१९च्या आशियाई अ‍ॅथलेटिक्स चॅम्पियनशिपमध्ये तिने ४×४०० मीटर रिलेमध्ये महिला गटात तसेच मिश्र गटात रौप्यपदके जिंकली === व्ही. के. विस्मया ही दोहा येथील २०१९मधील वर्ल्ड अ‍ॅथलेटिक्स चॅम्पियनशिपमध्ये भारताच्या मिश्र रिले संघाची सदस्या होती. हा संघ अंतिम फेरीसाठी पात्र ठरला आणि आता त्याने २०२१च्या ऑलिम्पिकसाठीही आपले स्थान पक्के केले आहे. [1

ऑक्टोबर २०१९मध्ये झालेल्या ५९व्या आंतरराष्ट्रीय खुल्या अ‍ॅथलेटिक्स चॅम्पियनशिपमध्ये तिने ४०० मीटर शर्यतीत सुवर्णपदक जिंकले. [2]

वैयक्तिक जीवन आणि पार्श्वभूमी
व्ही. के. विस्मयाचा जन्म १९९७ साली केरळच्या कन्नूर जिल्ह्यात झाला. उच्च-माध्यमिक शिक्षण घेत असताना तिचे ध्येय अभियंता बनण्याचे आणि त्यापुढेही उच्च शिक्षण घेण्याचे होते.

पण त्याच दरम्यान तिची बहीण विजिशा एक अ‍ॅथलीट होण्यासाठी प्रशिक्षण घेत होती. अखेर विस्मयानेसुद्धा बहिणीच्या पावलावर पाऊल ठेवत अ‍ॅथलीट होण्याचा निर्णय घेतला. २०१३साली कोडमंगलम येथील सेंट जॉर्ज उच्च-माध्यमिक विद्यालयात इयत्ता ११वीत असताना तिने दक्षिण क्षेत्र शालेय स्पर्धांमध्ये सुवर्णपदक जिंकले.[1]

ती अभ्यासात हुशार असल्याने तिला अव्वल अ‍ॅथलीट तयार करण्यासाठी ओळखल्या जाणाऱ्या असम्पशन कॉलेजमध्ये प्रवेश मिळाला. २०१४मध्ये विस्मयाने तिच्या केरळ राज्यासाठी दोन रौप्य पदके जिंकली, तरीही व्यावसायिक खेळाडू होण्या बद्दल तिला खात्री नव्हती.त्यामुळे ती शिक्षण आणि खेळ यांच्यात समतोल राखण्याचा प्रयत्न करू लागली, दोन्ही क्षेत्रांमध्ये हेलकावे खाऊ लागली. अखेरीस तिचे प्रशिक्षक आणि असम्पशन कॉलेजमधील क्रीडा संचालकांनी तिला करीअर म्हणून अ‍ॅथलेटिक्स घेण्यास तयार केले. [1][3]

व्ही. के. विस्मयाचे वडील इलेक्ट्रिशियन आहेत आणि आई गृहिणी आहे. घरची आर्थिक परिस्थिती बघता तिला करीअर निवडताना खूप विचार करावा लागला. कारण इंजिनीअरिंग कॉलेजमधून बाहेर पडून पूर्णवेळ क्रीडाक्षेत्रात येणे, तिच्यासाठी खूप मोठा निर्णय होता जो तिने पुढे घेतलासुद्धा. ती सांगते की जरी तिच्या पालकांसाठी दोन्ही मुलींना अ‍ॅथलीट बनवणे सोपे नव्हते, तरी त्यांनी शक्ये ते सारेकाही मनापासून केले. [1]

व्ही. के. विस्मयाने अडथळा शर्यतीतली धावपटू (Hurdle Sprinter) म्हणून आपल्या कारकिर्दीला सुरुवात केली होती, पण एका दुखापतीमुळे तिला दुसरी वाट धरावी लागली. मग तिने मध्यम पल्ल्याची धावपटू म्हणून प्रशिक्षण सुरू केले. शाळेत ना कृत्रिम सिंथेटिक ट्रॅक होता ना आधुनिक व्यायामशाळा. त्यामुळे पावसाळ्यात मातीच्या ट्रॅकवर सराव करणे खूपच कठीण होऊन बसायचे. [1][3]

व्यावसायिक यश
२०१७मध्ये व्ही. के. विस्मयाच्या आयुष्याला कलाटणी देणारा एक क्षण आला. २०० मीटर धावण्याच्या शर्यतीत तिने अखिल भारतीय आंतरविद्यापीठ चॅम्पियनशिपमध्ये सुवर्णपदक जिंकले. सोबतच एक २५ वर्षाचा विक्रम मोडीत काढला.तिथेच तिने ४०० मीटर शर्यतीत रौप्य पदकही जिंकले, तेव्हा लोक तिला ओळखू लागले.

याच चॅम्पियनशिपमधील कामगिरी बघून तिची राष्ट्रीय शिबिरासाठी निवड झाली. तिथे तिला सर्व आधुनिक प्रशिक्षण सोयीसुविधा मिळाल्या, शिवाय चांगले प्रशिक्षकही लाभले.

२०१८च्या जकार्ता येथील आशियाई खेळांमध्ये ती सुवर्णपदक जिंकणाऱ्या भारतीय महिला ४×४०० मीटर रिले संघाची सदस्य होती. हा तिच्यासाठी पहिला मोठा अभिमानास्पद क्षण होता. [2]

दोहा येथील २०१९ विश्व अ‍ॅथलेटिक्स स्पर्धेत विस्मय, मोहम्मद अनस, नोआ निर्मल टॉम आणि जिस्ना मॅथ्यू या संघाने ४×४०० मीटर मिश्र रिलेमध्ये भाग घेतला. इथे त्यांनी अंतिम फेरीसाठी पात्रता मिळवली आणि २०२०च्या ऑलिम्पिकमध्ये स्थान पक्के केले.

एका वर्षानंतर २०१९मध्ये चेक प्रजासत्ताकच्या बर्नो शहरात झालेल्या अ‍ॅथलेटिक्स स्पर्धेत विस्मयाने ४०० मीटरचं अंतर ५२.१२ सेकंदांमध्ये पार करत सुवर्णपदक जिंकले. [4]

संदर्भ
https://www.bbc.com/marathi/india-55693679 [1]

https://www.indiatimes.com/sports/what-a-run-indian-sprinter-vk-vismaya-wins-400m-gold-in- czech-republic-374614.html [2]

https://www.newindianexpress.com/sport/other/2018/sep/07/interview-vk-vismaya- accidental-runner-who-held-off-a-world-champ-to-seal-4x400-asian-games-relay-1868898.html [3]

https://indianexpress.com/article/sports/sport-others/vk-vismaya-wins-gold-new-personal- best-czech-republic-5945730/ [4]

बॉक्स माहिती
पूर्ण नाव: वेलुवा कोरोथ विस्मया

जन्म: १४ मे १९९७

जन्म स्थान: कन्नूर, केरळ

नागरिकत्व: भारतीय

पदके:
जकार्ता येथील आशियाई स्पर्धा २०१८ - ४×४०० महिला रिलेचे सुवर्णपदक

दोहा येथील आशियाई चॅम्पियनशीप २०१९ - ४×४०० महिला रिलेचे रौप्यपदक

दोहा येथील आशियाई चॅम्पियनशीप २०१९ - ४×४०० मिश्र रिलेचे रौप्यपदक

चेक प्रजासत्ताकच्या बर्नो येथील अ‍ॅथलेटिक्स स्पर्धा २०१९ - ४०० मीटर महिला शर्यतीत सुवर्णपदक